****

**KAZLŲ RŪDOS SAVIVALDYBĖS TARYBA**

SPRENDIMAS

**DĖL SAVIVALDYBĖS TURto investavimo ir UAB „KAZLŲ RŪDOS ŠILUMOS TINKLAI“ ĮSTATINIo KAPITALo DIDINIMO turtiniu įnašu**

2023 m. kovo 9 d. Nr. TS-45

Kazlų Rūda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, 6 ir 7 punktais, 4 dalimi, Lietuvos Respublikos akcinių bendrovių įstatymo 20 straipsnio 1 dalies 18 punktu, 45 straipsnio 5 dalimi, 49 straipsniu, 50 straipsnio 1 dalimi, Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“ 5 punktu, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, Kazlų Rūdos savivaldybės tarybos 2014 m. gruodžio 18 d. sprendimo Nr. TS IV(42)-2277 „Dėl uždarųjų akcinių bendrovių akcijų perdavimo Kazlų Rūdos savivaldybės administracijos direktoriui“ (Kazlų Rūdos savivaldybės tarybos 2018 m. rugpjūčio 22 d. sprendimo Nr. TS-148 „Dėl Kazlų Rūdos savivaldybės tarybos 2014-12-18 sprendimo Nr. TS IV(42)-2277 pakeitimo“ redakcija) 4.10 punktu, atsižvelgdama į Kazlų Rūdos savivaldybės administracijos direktoriaus 2023-03-01 įsakymu Nr. AT-123 „Dėl pasiūlymo investuoti Kazlų Rūdos savivaldybės turtą ir sprendimo projekto teikimo“Kazlų Rūdos savivaldybės taryba nusprendžia:

1. Perduoti UAB „Kazlų Rūdos šilumos tinklai“ (kodas 166092559) Kazlų Rūdos savivaldybei nuosavybės teise priklausantį šio sprendimo priede nurodytą turtą, kurio bendra nepriklausomo turto vertintojo nustatyta rinkos vertė – 183 200 Eur (vienas šimtas aštuoniasdešimt trys tūkstančiai du šimtai eurų).

2. Nustatyti, kad šio sprendimo priede nurodytas Savivaldybei nuosavybės teise priklausantis turtas investuojamas didinant UAB „Kazlų Rūdos šilumos tinklai“ įstatinį kapitalą.

3. Pavesti, kad Kazlų Rūdos savivaldybės administracijos direktorius, UAB „Kazlų Rūdos šilumos tinklai“ Kazlų Rūdos savivaldybei priklausančių akcijų valdytojas, priimtų sprendimą padidinti UAB „Kazlų Rūdos šilumos tinklai“ įstatinį kapitalą 183 200 Eur vertės turtiniu įnašu, išleidžiant 6 317 (šešis tūkstančius tris šimtus septyniolika) paprastųjų vardinių akcijų, kurių kiekvienos nominali vertė – 29,00 Eur. Visos išleistos naujos akcijos perduodamos Kazlų Rūdos savivaldybei.

4. Pavesti UAB „Kazlų Rūdos šilumos tinklai“ direktoriui:

4.1. parengti bendrovės įstatų naują redakciją, juos pasirašyti, įstatus pateikti tvirtinti Kazlų Rūdos savivaldybės administracijos direktoriui ir įregistruoti Juridinių asmenų registre;

4.2. parengti akcijų pasirašymo sutartį.

5. Įpareigoti Kazlų Rūdos savivaldybės administracijos direktorių:

5.1. patvirtinti UAB „Kazlų Rūdos šilumos tinklai“ įstatinį kapitalą ir įstatus;

5.2. pasirašyti akcijų pasirašymo sutartį ir šio sprendimo priede nurodyto turto perdavimo–priėmimo aktą.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

Kazlų Rūdos savivaldybės tarybos

2023 m. kovo 9 d. sprendimo

Nr. TS-45

priedas

**KAZLŲ RŪDOS SAVIVALDYBĖS TURTO, PERDUODAMO**

**UAB „KAZLŲ RŪDOS ŠILUMOS TINKLAI“, SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Pavadinimas | Žymėjimas plane | Unikalus Nr. | Perduodamo turto rinkos vertė, eurais |
| 1. | Vandens gerinimo įrenginių pastatas Žvejų g. 1A., Bebruliškės k., Kazlų Rūdos sen., Kazlų Rūdos sav, | 1H1/g | 4400-2333-3476 | 15 000 |
| 2. | Buitinio vandentiekio magistralė Žvejų g. 1A., Bebruliškės k., Kazlų Rūdos sen., Kazlų Rūdos sav, | V | 5897-4002-2010 | 105 300 |
| 3. | Kiemo statiniai Žvejų g. 1A., Bebruliškės k., Kazlų Rūdos sen., Kazlų Rūdos sav, | b1 | 4400-2336-5764 | 1 000 |
| 4. | Kiemo statiniai Žvejų g. 1A., Bebruliškės k., Kazlų Rūdos sen., Kazlų Rūdos sav, | t2 | 4400-2336-5742 | 6 300 |
| 5. | Artezinis gręžinys Nr. 2 Žvejų g. 1A., Bebruliškės k., Kazlų Rūdos sen., Kazlų Rūdos sav, | - | 5897-4002-2020 | 7 500 |
| 6. | Vandens gerinimo stotis Vilties g. 2, Ąžuolų Būdos k., Kazlų Rūdos sen., Kazlų Rūdos sav. | 1H1/g | 4400-1639-0279 | 15 300 |
| 7. | Gręžinys Vilties g. 2, Ąžuolų Būdos k., Kazlų Rūdos sen., Kazlų Rūdos sav. | g | 4400-1639-0246 | 23 200 |
| 8. | Tvora Vilties g. 2, Ąžuolų Būdos k., Kazlų Rūdos sen., Kazlų Rūdos sav. | t | 4400-3026-9868 | 9 600 |